พระราชบัญญัติโอนที่ดินซึ่งเป็นสาธารณสมบัติของแผ่นดิน ตำบลมะขามหย่ง อำเภอบางปลาสร้อย จังหวัดชลบุรี ให้แก่นางสาวมอญ แซ่ตั๋น พุทธศักราช 2479
ประกาศวันที่ 1936-11-22

content: พระราชบัญญัติ โอนที่ดินซึ่งเป็นสาธารณสมบัติของแผ่นดิน ตำบลมะขามหย่ง อำเภอบางปลาสร้อย จังหวัดชลบุรี ให้แก่นางสาวมอญ แซ่ตั๋น พุทธศักราช ๒๔๗๙
content: ในพระปรมาภิไธยสมเด็จพระเจ้าอยู่หัวอานันทมหิดล คณะผู้สำเร็จราชการแทนพระองค์ (ตามประกาศประธานสภาผู้แทนราษฎร ลงวันที่ ๒๐ สิงหาคม พุทธศักราช ๒๔๗๘) อาทิตย์ทิพอาภา เจ้าพระยายมราช พล.อ. เจ้าพระยาพิชเยนทรโยธิน ตราไว้ ณ วันที่ ๑๓ พฤศจิกายน พุทธศักราช ๒๔๗๙ เป็นปีที่ ๓ ในรัชกาลปัจจุบัน
content: โดยที่สภาผู้แทนราษฎรลงมติว่า สมควรโอนที่ดินสาธารณสมบัติของแผ่นดิน ตำบลมะขามหย่ง อำเภอบางปลาสร้อย จังหวัดชลบุรี ให้แก่นางสาวมอญ แซ่ตั๋น โดยที่นางสาวมอญ แซ่ตั๋น จะต้องโอนที่ดินในตำบลเดียวกัน ให้เป็นสาธารณสมบัติของแผ่นดิน เพื่อตัดถนนสาธารณะต่อไป จึงมีพระบรมราชโองการให้ตราพระราชบัญญัติขึ้นไว้
content: โดยคำแนะนำและยินยอมของสภาผู้แทนราษฎร ดังต่อไปนี้
sectionNo: 1
content: มาตรา ๑ พระราชบัญญัตินี้ให้เรียกว่า “พระราชบัญญัติโอนที่ดินซึ่งเป็นสาธารณสมบัติของแผ่นดิน ตำบลมะขามหย่ง อำเภอบางปลาสร้อย จังหวัดชลบุรี ให้แก่นางสาวมอญ แซ่ตั๋น พุทธศักราช ๒๔๗๙”
sectionNo: 2
content: มาตรา ๒ ให้ใช้พระราชบัญญัตินี้ตั้งแต่วันประกาศในราชกิจจานุเบกษาเป็นต้นไป
sectionNo: 3
content: มาตรา ๓ ให้โอนที่ดินสาธารณสมบัติของแผ่นดิน ตำบลมะขามหย่ง อำเภอบางปลาสร้อย จังหวัดชลบุรี มีเนื้อที่ประมาณ ๑ งาน ๑๑ ตารางวา ปรากฏแนวเขตตามแผนที่ท้ายพระราชบัญญัตินี้ ให้แก่นางสาวมอญ แซ่ตั๋น
sectionNo: 4
content: มาตรา ๔ ให้รัฐมนตรีว่าการกระทรวงมหาดไทยจัดการโอนที่ดินดังระบุไว้ในมาตรา ๓
content: ผู้รับสนองพระบรมราชโองการ พ.อ. พหลพลพยุหเสนา นายกรัฐมนตรี
sectionName: แผนที่แสดงเขตที่ดิน
content: